2. ΑΝΑΓΚ. ΝΟΜΟΣ υπ’ αριθ. 1429 της 19/25 Οκτ. 1938. Περί τροποποιήσεως και συμπληρώσεως του Α.Ν. 567/1937 περί Σχολής Τουριστικών Επαγγελμάτων. Άρθρ.1.-Δι’ αποφάσεως των υπουργών Τύπου και Τουρισμού και Εργασίας δύναται να καταστή υποχρεωτική η εν τη Σχολή Τουριστικών Επαγγελμάτων μετεκπαίδευσις είτε καθ’ άπασαν την χώραν ή κατά περιφερείας πάντων των μη υπερβάντων το 45ον έτος της ηλικίας των εργαζομένων εις τουριστικά επαγγέλματα, καθοριζόμενα συμφώνως τω άρθρ.4 του Α.Ν. 567/1937 (ανωτ. αριθ. 1). Εις εκτέλεσιν της παρ.1 εξεδόθη η υπ’ αριθ. 28526 απόφ. υφυπ. Εργασίας – Τουρισμού της 25 Νοεμ./3 Δεκ. 1938 περί του υποχρεωτικού της μετεκπαιδεύσεως εν τη Σχολή Τουριστικών Επαγγελμάτων των εργαζομένων εις τουριστικά επαγγέλματα, κατά την οποίαν «καθίσταται υποχρεωτική η μετεκπαίδευσις εν τη Σχολή Τουριστικών Επαγελμάτων πάντων των εργαζομένων εις τουριστικά επαγγέλματα της περιφερείας Διοικήσεως Πρωτευούσης των μη υπερβάντων το 45ον έτος της ηλικίας των». 2.Δια κανονισμών καταρτιζομένων υπό του Δ. Συμβουλίου της Σχολής Τουριστικών Επαγ-γελμάτων και εγκρινομένων υπό των υφυπουργών Τύπου και Τουρισμού και Εργασίας θέλουΣελ. 95 Σχολή Τουριστικών Επαγγελμάτων 18.Β.η.2 305 σι καθορισθή: α)η διάρκεια της μετεκπαιδεύσεως εκάστης κατηγορίας των ως άνω εργαζομένων, β)αι καθ’ ημέραν ώραι φοιτήσεως εις την σχολήν και τα της υποχρεωτικής παροχής αδειών εκ μέρους των εργοδοτών κατά την διάρκειαν της μετεκπαιδεύσεως και γ)αι επαγγελματικαί συνέπειαι δια τους εκ των μετεκπαιδευομένων κρινομένους ανικάνους προς απόκτησιν πτυχίου της σχολής. 3.Ο αριθμός και οι εξ εκάστης επιχειρήσεως υποχρεούμενοι να φοιτήσωσι προς μετεκπαίδευσιν εις την σχολήν καθ’ εκάστην εκπαιδευτικήν περίοδον, ορίζονται υπό του Δ. Συμβουλίου της σχολής ή υπό επιτροπών συνιστωμένων παρ’ αυτού. Οι διευθυνταί και κύριοι των καταστημάτων εις α εργάζονται οι ως άνω μετεκπαιδευόμενοι υποχρεούνται να επιτρέπωσιν εις αυτούς να φοιτώσιν εις την σχολήν κατά τας υπ’ αυτής ορισθείσας ώρας διδασκαλίας. Εργοδόται αρνούμενοι την χορήγησιν αδείας φοιτήσεως εις την σχολήν κατά τας διατάξεις του παρόντος νόμου διώκονται τη εγκλήσει της σχολής ή παντός ενδιαφερομένου και τιμωρούνται δια χρηματικής ποινής μέχρι (πέντε χιλιάδων δραχμών). Αι χρηματικαί ποιναί περιέχονται εις το ταμείον της σχολής. Δια το μέτρον των χρηματικών ποινών βλ. άρθρ.2 Ν. 110/1945 και άρθρ.57 Ποιν. Κώδικος (τόμ. 8 σελ. 6 και 28). 4.Αι εν τη σχολή ώραι φοιτήσεως των μετεκπαιδευομένων κατανέμονται εξ ίσου εις βάρος των ωρών εργασίας και των ωρών αναπαύσεως των μετεκπαιδευομένων. Αι εις βάρος των ωρών εργασίας ώραι φοιτήσεως εις την σχολήν θεωρούνται ως ώραι πραγματικής εργασίας, του φοιτώντος δικαιουμένου εις πάσας τας εντευθέν κεκανονισμένας παροχάς (ποσοστά, μισθόν κλπ.). 5.Οι υπό της Σχολής Τουριστικών Επαγγελμάτων ορισθέντες προς μετεκπαίδευσιν υποχρεούνται, όπως παρακολουθώσιν ανελλιπώς τα μαθήματα της σχολής. Οι εκ τούτων μη προσερχομένοι εις τα μαθήματα ή διακόπτοντες την φοίτησιν αυτών αδικαιολογήτως υπέρ τον μήνα, κατόπιν βεβαιώσεως της σχολής, δεν δύνανται να εργασθώσιν εις τουριστικά ξενοδοχεία και λοιπάς τουριστικάς επιχειρήσεις, χαρακτηριζομένας τοιαύτας κατά τας διατάξεις του άρθρ.6 του Α.Ν. 1108/1938, (18.Ζα.) οι δε εργοδόται αυτών υποχρεούνται, επί ταις ποιναίς του εδαφ. 3 του παρόντος άρθρου όπως απολύωσι τούτους της υπηρεσίας των. Μετεκπαιδευόμενοι απουσιάζοντες έκ τινος μαθήματος αδικαιολογήτως τιμωρούνται δια προστίμου ίσου προς τας αποδοχάς μιας ημέρας, του προστίμου τούτου κρατουμένου υπό του εργοδότου και υπ' ευθύνην αυτού και καταβαλλομένου εις την Σχολήν Τουριστικών Επαγγελμάτων. Σελ. 96 6.Δεν επιτρέπεται κατά την διάρκειαν της μετεκπαιδεύσεως η καταγγελία συμβάσεως εργασίας άνευ δεδικαιολογημένης αιτίας. Το δεδικαιολογημένον της καταγγελίας κρίνει η επιτροπή του άρθρ.13 του Α.Ν. 394/1936 και η αντίστοιχος τοιαύτη του Α.Ν. 844/1937 (18.Ζγ. 2 και 4), πλήν των περιπτώσεων των προβλεπομένων υπό του Νόμ. 2112/1920 (τόμ. 15 σελ. 163(β). 7.Κατά την διάρκειαν της μετεκπαιδεύσεως υπαλλήλων ησφαλισμένων παρά τω Ταμείω Περιθάλψεως και Αλληλοβοηθείας υπαλλήλων ξενοδοχείων ύπνου, το ταμείον τούτο χορηγεί προς αυτούς μηνιαία επιδόματα, ων το ποσόν και οι προϋποθέσεις χορηγήσεως καθορίζονται υπό του Δ. Συμβουλίου του ταμείου αναλόγως των οικονομικών αυτού πόρων. 8.Δια κανονισμού της σχολής δύναται να επιτραπή, όπως υφίστανται εξέτασιν προς απόκτησιν πτυχίου άνευ φοιτήσεως υπάλληλοι τουριστικών επαγγελμάτων έχοντες δεκαετή τουλάχιστον υπηρεσίαν εις τουριστικά επαγγέλματα προσηκόντως αποδεδειγμένην. 9.Ο υφυπουργός Τύπου και Τουρισμού δύναται δι' αποφάσεώς του να ορίζη την κατά περιόδους οργάνωσιν παρά τη Σχολή Τουριστικών Επαγγελμάτων σειράς μορφωτικών διαλέξεων δια τους ιδιοκτήτας, διευθυντάς και ανωτέρους υπαλλήλους καταστημάτων ανηκόντων εις τουριστικά επαγγέλματα. Τας διατάξεις ταύτας υποχρεούνται να παρακολουθώσι πάντες οι καλούμενοι εκ των ανωτέρω. Την σειράν των διαλέξεων τούτων, τους ομιλητάς και πάντα τα σχετικά καθορίζει Δ. Συμβούλιον της σχολής δια κανονισμού εγκρινομένου υπό του υφυπουργού Τύπου και Τουρισμού. 18.Β.η.2 Σχολή Τουριστικών Επαγγελμάτων 306 Άρθρ.2.-Πτυχιούχοι της Σχολής Τουριστικών Επαγγελμάτων αποστελλόμενοι δαπάναις της σχολής εις την αλλοδαπήν προς συμπλήρωσιν της μορφώσεώς των, θεωρούνται ως προς τας επιχειρήσεις εις ας εργάζονται ως διατελούντες εν κανονική αδεία άνευ αποδοχών, καθ’ όλον το διάστημα της ως άνω αδείας των. Ούτοι επανερχόμενοι υποχρεούνται να υπηρετήσωσιν εις την επιχείρησιν επί έν έτος τουλαχιστον. Η άδεια ασκήσεως τουριστικού επαγγέλματος δια τους εις την αλλοδαπήν μετεκπαιδευομένους χορηγείται δι’ αποφάσεως του υφυπουργού Τύπου και Τουρισμού, αίρεται δε ομοίως εάν ούτοι μετά την αποπεράτωσιν των σπουδών των δεν εκτελέσωσιν απάσας τας υποχρεώσεις ας ανέλαβον απέναντι της σχολής. Των ανωτέρω συνεπειών απαλλάσσονται, εάν καταβάλωσιν εις την σχολήν το διπλάσιον του υπ’ αυτής δαπανηθέντος ποσού δια την μετεκπαίδευσίν των. Άρθρ.3.-Δια κοινής αποφάσεως των υφυπουργών Τύπου και Τουρισμού και Εργασίας θέλουσι καθορισθή αι ειδικότητες και βαθμίδες εις ας κατατάσσονται οι εργαζόμενοι εις ξενοδοχεία και εστιατόρια ή και εις άλλα τουριστικά επαγγέλματα περί ων ο Α.Ν. 567/1937 (ανωτ. αριθ. 1). Δια της αυτής αποφάσεως δύναται να καθορίζηται και ο τρόπος κατατάξεως και προαγωγής αυτών, η κατωτάτη αμοιβή των εις εκάστην ειδικότητα και βαθμίδα εργαζομένων, ήτις δεν δύναται να είναι κατωτέρα της δια συλλογικών συμβάσεων σχετικώς οριζομένης ως και πάσα άλλη σχετική λεπτομέρεια. Η κατά τα ανωτέρω κατάταξις διενεργείται παρ’ επιτροπών συνιστωμένων δια κοινών αποφάσεων των αυτών υφυπουργών. Αι δαπάναι των μελών των δια του παρόντος άρθρου συνιστωμένων επιτρόπων βαρύνουσι τους ενδιαφερομένους, καταβαλλόμεναι υπ’ αυτών, καθορίζονται δε δι’ αποφάσεως των αρμοδίων υφυπουργών. Άρθρ.4.-Οι συμμετέχοντες εις το φιλοδώρημα υπάλληλοι ξενοδοχείων ύπνου, πτυχιούχοι της Σχολής Τουριστικών Επαγγελμάτων, λαμβάνουσι μίαν μονάδα επί πλέον των ομοιοβάθμων των μη πτυχιούχων. Δια κανονισμών καταρτιζομένων υπό της επιτροπής του άρθρ.13 του Α.Ν.394/1936 και της αντιστοίχου τοιαύτης του Α.Ν.844/1937 δύνανται να καθωρισθώσιν αι υποχρεώσεις των εργαζομένων εις τα τουριστικά επαγγέλματα τόσον ως προς την ατομικήν εμφάνισιν και καθαριότητα αυτών, όσον και την καλήν εκτέλεσιν της υπηρεσίας των. Δια των αυτών κανονισμών καθορίζονται και τα πρόστιμα τα επιβαλλόμενα κατά των παραβατών διατάξεων των κανονισμών αυτών και των οποίων το ποσόν δεν δύναται να υπερβή τας 100 δραχμάς εκάστοτε. Άρθρ.5.-Η Σχολή Τουριστικών Επαγγελμάτων δύναται να ιδρύση μετά προηγούμενην έγκρισιν του υφυπουργείου Τύπου και Τουρισμού, πρότυπον ξενοδοχείον και εστιατόριον προς πρακτικήν εξάσκησιν των εν αυτή φοιτώντων. Πάντα τα σχετικά προς λειτουργίαν των ανωτέρω προτύπων κέντρων καθορισθήσονται δια κανονισμών καταρτιζομένων υπό της διοικήσεως της σχολής και εγκρινομένων υπό του υφυπουργείου Τύπου και Τουρισμού. Άρθρ.6.-Του διοικητικού συμβουλίου της σχολής μετέχει εφεξής και είς αντιπρόσωπος των επαγγελματικών οργανώσεων των εστιατορίων, καφενείων, ζαχαροπλαστείων και γαλακτοπωλείων, διοριζόμενος τη υποδείξει τούτων καθ’ ον και τα λοιπά μέλη του συμβουλίου τρόπον. Ο παρά τω συμβουλίω τούτω αντιπρόσωπος των υπαλλήλων ξενοδοχείων ύπνου υποδεικνύεται υπό της Γενικής Συνομοσπονδίας των Εργατών της Ελλάδος. Άρθρ.7.-Πάσα διάταξις αντικειμένη εις τον παρόντα νόμον καταργείται.